24 साल की लड़की ने पुलिस अधिकारी पर लगाया आरोप- शादी के बहाने किया 3 साल तक रेप  
लड़की ने पुलिस अधिकारी पर लगाया आरोप
शादी के बहाने किया 3 साल तक रेप
बूंदी में महिला थाने में शिकायत दर्ज करायी
बूंदी जिला में तैनात एक पुलिस उप निरीक्षक पर 24 साल की एक युवती ने शादी के बहाने पिछले तीन साल से दुष्कर्म करने का आरोप लगाया है. अधिकारियों ने मंगलवार को यह जानकारी दी. गंडोली थाना प्रभारी पुलिस अधीक्षक (बूंदी) ममता गुप्ता ने बताया कि पाली जिले की रहने वाली युवती ने सोमवार रात उप निरीक्षक रामलाल मीणा के खिलाफ बूंदी में महिला थाने में शिकायत दर्ज करायी. एसपी ने बताया कि आरोपी विवाहित है और उसके दो बच्चे हैं.
शिकायत के बाद आरोपी को उसके पद से हटा कर पुलिस लाइन भेज दिया गया है. उन्होंने बताया कि युवती को चिकित्सकीय जांच के लिए भेजा गया और आगे जांच की जा रही है. पीड़िता की शिकायत के आधार पर मीणा के खिलाफ आईपीसी की धारा 376, 420 और 315 के तहत मामला दर्ज किया गया है.